Jihlava
<s>Jihlava (, ) je značajan grad u Češkoj Republici.</s><s>Jihlava je sedište upravne jedinice Visočina kraj, gde čini zaseban okrug Jihlava.</s>

<s>Sa položajem na preko 520 metara nadmorske visine Jihlava je najviši veliki grad u Češkoj Republici.</s><s>To je i najstariji rudarski grad u državi.</s>

<s>Prirodni uslovi</s>

<s>Jihlava se nalazi u središnjem delu Češke republike i udaljena je od glavnog grada Praga 132 -{km}- jugoistočno.</s><s>Grad leži na granici između istorijskih pokrajina Moravske i Bohemije.</s>

<s>Reljef: Jihlava se nalazi u središnjem i najvišem delu Češko-Moravske visoravni.</s><s>Grad i okolina su na pokrenutom terenu, na oko 520 metara nadmorske visine.</s>

<s>Klima: Klima oblasti Jihlave je umereno kontinentalna.</s>

<s>Vode: Grad Jihlava se upravo obrazovao na istoimenoj rečici Jihlavi, koja teče ka Moravskoj.</s>

<s>Istorija 
Staro slovensko naselje se u srednjem veku spojilo sa rudarskim gradom na mestu sadašnje Jihlave.</s><s>Kasnije, naselje je bilo naseljeno nemačkim došljacima iz Bavarske i Saksonije.</s>

<s>U doba Husitskih ratova, Jihlava je bila katoličko uporište koje je odolelo svim napadima.</s><s>Kod Jihlave je 5-og jula 1436. godine, potpisan ugovor sa Husitima, kojim je car Sigismund priznat za kralja Češke.</s><s>To mesto je obeleženo granitnim obeliskom.</s>

<s>Za vreme Tridesetogodišnjeg rata grad su dva puta zauzimali Šveđani.</s><s>Jihlava je 1742. godine pala u ruke Pruske.</s>

<s>Godine 1860. godine ovaj grad je postao dom u kome je austrijski kompozitor Gustav Maler proveo detinjstvo.</s>

<s>Pre 1945. godine.</s><s>Jihlava je bila druga najveća nemačka enklava u Čehoslovačkoj.</s><s>Nekoliko nedelja posle završetka Drugog svetskog rata nemačko stanovništvo Jihlave je proterano.</s><s>Procenjuje se da su stotine ljudi umrle na maršu za Austriju.</s>

<s>Stanovništvo 
Jihlava danas ima malo više od 50.000 stanovnika i poslednjih godina broj stanovnika u gradu raste.</s><s>Pored Čeha u gradu žive i Slovaci i Romi.</s>

<s>Gradske znamenitosti 
Među najznačajnijim spomenicima Jihlave su crkve Svetog Jakova, Sv. Ignjacija Lojole, Sv. Jovana Krstitelja i Sv. Pavla, zatim gradska većnica, i katakombe.</s><s>Značajno je i jevrejsko groblje, na kome su grobovi roditelja Gustava Malera.</s>

<s>Slike gradskih građevina</s>

<s>Spoljašnje veze</s>

<s>Zvanična stanica grada Jihlave</s>

<s>Gradovi u Češkoj</s>

